Gradonačelnik Metkovića i predsjednik stranke Most u emisiji HTV-a ‘Nedjeljom u 2’ govorio je o tome može li njegova stranka na sljedećim izborima biti presudan faktor u formiranju vlasti i kako s kolegama misli riješiti goruće probleme ove zemlje.

HDZ i SDP nude populističke mjere i volio bih da se organizira sučeljavanje njihovih kandidata i kandidata MOST-a. Volio bih čuti što to oni nude, kazao je Petrov koji je uvjeren da će na izborima osvojiti najmanje 10 mandata, piše HRT.

Ako bude potrebe preuzeti odgovornost, Most je spreman sudjelovati u Vladi, kazao je Petrov. Njihov preduvjet za to je, pismeno obećanje za reformu javne uprave i državnih tvrki dovođenjem profesionalnog menagementa, a onda i racionalizacija državnog proračuna.

Petrov je kazao kako se državni proračun može racionalizirati, kao i u Metkoviću – ne brisanjem određenih stavki, nego redizajniranjem svih stavki, rezanjem luksuza. Na pitanje je li spreman na rezove stavki koje čine 80 posto proračunskog troška (plaće, mirovine, zdravstvo, školstvo i kamate) Petrov je odgovorio potvrdno.

Smatra kako plaće u javnom moraju biti na razini plaća u privatnom sektoru. Potvrdio je kako treba početi od smanjenja plaća ministara i saborskih zastupnika. Na pitanje koja će skupina građana najviše ‘ispaštati’ kazao je – svi. Dodao je kako je sustav dosad favorizirao bogatije. Ne treba se ‘oderati’ one koji zarađuju. Država upravlja sa 65 posto BDP-a – treba privatizirati tvrtke koje nisu od strateških interesa, a ne one poput Hrvatskih voda i šuma. Ne treba privatizirati, smatra Petrov, ni HAC jer on ostvaruje respektabilan prihod. Dodao je kako su u Metkoviću umanjili financiranje nekim udrugama i sportskim društvima te je kazao kako vjeruje da će i Crkva biti otvorena za pregovore po tom pitanju.

Rješenje za ‘kredite u Švicarcima’ past će na Ustavnom sudu, jer je Vlada donijela zakon ‘preko koljena’ i na temelju medijskog rata, smatra Petrov.

– Zanima me da su razgovori s bankarima bili ‘live prijenos’ – kako bi dogovor završio. Banke se moraju uključiti i prihvatiti dio troška – kazao je smatra Petrov koji se zalaže za to da se pomogne dužnicima koji su podigli kredit na svoju prvu nekretninu.

Petrov je rekao kako bi se volio sučeliti s Milanovićem i Karamarkom jer dvije najveće stranke ne nude reforme već samo populističke mjere.

– Jedna od takvih mjera je u HDZ-ovo obećanje o 1000 eura na svako novorođeno dijete – kazao je Petrov i napomenuo kako se danas svako dijete rađa s 10.000 eura duga.

– Dat ćete im 1000 eura i na sve to dodali ste im dio kamata. To nije mjera kojem se može poboljšati natalitet, to su političke mjere. Treba napraviti strategiju regionalnog razvoja i ozbiljno razmisliti o institutu roditelja odgajatelja – smatra Petrov koji je osobno protiv pobačaja, ali to bi pitanje, kazao je, prepustio stručnjacima, a zastupnicima MOST-a nek glasaju o tome prema vlastitoj savjesti.

Nije želio iznijeti svoje mišljenje o Milanu Bandiću jer – nije Zagrepčanin.

– Moja referenca je Metković i bez obzira na sve i dalje ću ostati gradonačelnik – kazao je, piše HRT.